મારા આ ‘માનવધર્મ’ બ્લૉગને શરૂઆતથી જ સહિયારા બ્લૉગ તરીકે જાહેર કર્યો છે. અન્ય લેખકો સાથે સમયાંતરે વચ્ચે વચ્ચે અવકાશ પૂરવા પૂરતા મારા પોતાના લેખો આપવાની મારી ગણતરી હતી, પરંતુ અફસોસ કે લેખકમિત્રો તરફથી જોઈએ તેટલો સહયોગ પ્રાપ્ત ન થતાં મારે મારા પોતાના અર્ધા જેટલા નવીન કે Reblogged લેખો આપવા પડ્યા છે. મારો અતૂટ વિશ્વાસ છે કે આપ સૌ માનવતાપ્રેમી તો છો જ, પણ કોણ જાણે કયા કારણે આપણા આ બ્લૉગને જોઈએ તેટલું પ્રોત્સાહન મળતું નથી તેનું કારણ અને તારણ હું આપ સૌ લેખકો-વાચકો દ્વારા આ લેખના પ્રતિભાવ માધ્યમે મેળવવા માગું છું. મારો આજનો Reblogged લેખ કદાચ આપની માનવતાની ભાવનાને ઢંઢોળે અને લેખક, વાચક કે પ્રતિભાવક તરીકે આપ સૌનો દિલી સહયોગ મળી રહે તેવી આશા રાખું છું.